alexandrainst/scandi-wiki huggingface dataset:
Ali Smith

Ali Smith (født 1962 i Inverness) er en britisk forfatter. Hun debuterte i 1995 med novellesamlingen Free Love and Other Stories, og i 1997 fulgte romanen Like. Tilsammen har hun gitt ut fem romaner og fire novellesamlinger. Merete Alfsen er hennes norske oversetter.

Smith ble nominert til Bookerprisen for både Hotel World og The Accidental, og ble i 2005 tildelt Whitbread-prisen for romanen The Accidental.
 
Ali Smith skriver for The Guardian, The Scotsman og The Times Literary Supplement.

Smith ble i 2015 utnevnt til kommandør (CBE) av Order of the British Empire.

Bibliografi

Novellesamlinger 
 Free Love and Other Stories, (1995)
 Other Stories and Other Stories, (1999) 
 The Whole Story and Other Stories (Hele historien og andre historier), (2003) 
 The First Person and Other Stories (Første person og andre historier) (2008)

Romaner 
 Like (Like) (1997)
 Hotel World (Hotell Verden) (2001) 
 The Accidental (Levende bilder) (2005) 
 Girl Meets Boy (Jente møter gutt) (2007) 
 There But For The (På stedet mil) (2011)
 How to Be Both (Begge deler) (2014)
 Autumn (Høst) (2016)
 Winter (2017)

Referanser

Eksterne lenker 
 

Skotske forfattere
Order of the British Empire (CBE)
Personer fra Inverness
Urke

Urke er ei bygd midt i Sunnmørsalpene i Ørsta kommune i Møre og Romsdal fylke. Bygda ligger på Rånahalvøya ved Norangsfjorden som er ei arm av Hjørundfjorden. Bygda har mellom 30 og 40 fastboende, men det er mange som har hytte og feriehus der. Ved Urke landhandel får en kjøpt dagligvarer, drivstoff og medisin året rundt. Landhandelen driver også en campingplass som er åpen i sommerhalvåret. På kaihuset på Urke holder Basecamp Hjørundfjord til med café og pub. Rett ved, litt lenger inn, finner du Urke havn og gjestebrygge.

Geografi

Grenser
Bygda grenser mot Nordangsfjorden og Hjørundfjorden og mot Sunnmørsalpane i nord og Øyelandet i vest.

Geologi

En del av Olivinåren fra Tafjord til Åheim går opp i dagen ved Maude. 

En endemorene strekker seg fra Urke til Stennes og gjør fjorden grunnere i dette området.

Flora

En av de nordligste naturlige vokseplassene for Eik ligger på veien fra Lekneset.

Fjell

 Slogen 1564 moh.
 Saksa 1073 moh.
Urkeegga 924 moh.

Samfunn

Befolkning

Urke, Leknes og Maude utgjør en grunnkrets i Ørsta kommune.

Det bor omtrent  50 personer i kretsen (2020). Folketallet har gått sterk ned de siste 20 årene, men har stabilisert seg.

Skole
Etter at skolen på Urke ble nedlagt på 90-tallet har Urke hatt felles skole med resten av bygdene i Hjørunfjord krets på Sæbø skole der det er både barneskole- og ungdomsskoletrinn. Elever fra Bondalen, Norangsdalen, Store Standal og Trandal går også på denne skolen.

Samferdsel
Det er ferjeleie på Lekneset med ferje til Sæbø. Fylkesvei 655 går gjennom bygda langs med Lygnstøylvatnet og opp Norangdalen til Hellesylt.

Næringsliv
 
Tussa Kraft har bygd ut Urkeelva med ett kraftverk som produserer 100 kWH.

Urke Fiskeoppdrett AS er ett settefiskanlegg av laks med konsesjon for produksjon av 5 mill. smolt. Urke Fiskeoppdrett AS er en del Vartdalgruppa.

Urke Landhandel er den lokale nærbutikken.

Urke Kaihus Cafe og Pub er hovedsakelig åpent hver dag i sommerhalvåret.

Det drives også jordbruk og gartneri virsomhet.

Bedrifter

 Urke Fiskeoppdrett.

Kultur
Bygda har et rikt kulturliv med den nedlagte skolen som fast møteplass, samt Cafe og Pub ved Urke Kaihus.

Den lokale kunstneren har ofte utstilling ved Galleri DownTown i Johan-garden.

Reiseliv 
Urke ligger i hjertet av Sunnmørsalpene og egner seg som en base for fjellturer til Jakta, Saksa, Urkeegga og Råna samt naturopplevelser og fjordturer. På ettersommeren har Urke daglig anløp av Hurtigruten.

Urke Camping består av 8 hytter, oppstillingsplass for bo-biler og campingvogner samt teltplasser.

Turisme
Større turistskip på Norgescruise går ofte inn fjorden og snur innenfore Lekneset. All ilandsetting av passjerer skjer med tendring.

Historie

Urke har hatt bosetning siden middelalderen.

Eksterne lenker 
 Hjørundfjordportalen
 Visit Hjørundfjorden
 Urke Camping

Bosetninger i Ørsta
Tidligere fergesteder i Møre og Romsdal
Nguyễn Thị Hồng

Nguyễn Thị Hồng (født 17. mars 1979) er en vietnamesisk styrkeløfter som har deltatt to ganger under de paralympiske sommerleker og er en av tre utøvere som har deltatt i flere paralympiske leker for Vietnam.

Hun deltok første gang under de paralympiske lekene i 2004 i Athen med en 5.-plass i inntil 44-kilosklassen. En plass hun i 2012 i London forbedret til en 4.-plass i men nå i inntil 40-kilosklassen, som er hennes beste plassering.

Hennes klassifisering i styrkeløft er PO.

Referanser

Eksterne lenker 
 Profil på Internasjonale Paralympiske Komités biografisider på ipc.infostradasports.com
 Profil på London2012.com/Paralympics

Vietnamesiske styrkeløftere
Deltakere for Vietnam under Paralympiske sommerleker 2004
Styrkeløftere under Paralympiske sommerleker 2004
Deltakere for Vietnam under Paralympiske sommerleker 2012
Styrkeløftere under Paralympiske sommerleker 2012
Personer etter føde- eller oppvekststed i Vietnam
Fødsler i 1979
Jeff Fabry

Jeff Fabry (født 14. april 1973 i Hanford i California) er en amerikansk funksjonshemmet bueskytter, som konkurrerer i klassen W1. Han er handikappet fordi han mistet det meste av venstre arm og fot i en motorsykkelulykke da han var 15 år gammel, og begynte med bueskyting i 1997. 

Han er gift og har to barn.

Meritter 
Han deltok i sitt første Paralympics i 2004, der han fikk bronse individuelt i klassen W1, bak hhv John Cavanagh og Anders Grönberg. Han fikk også bronse i lagkonkurransen, sammen Aaron Cross og Kevin Stone. Ved Paralympiske sommerleker 2008 i Beijing fikk han igjen bronse i klassen W1, der David Drahonisky vant gullet.

Ved Paralympiske sommerleker 2012 i London vant han gull individuelt med buetypen compound, i klassen W1. I plasseringsrunden fikk han nest beste poengsum, med 659 poeng. Fabry slo britiske John Cavanagh 7-1 i kvartfinalen og canadiske Norbert Murphy 7-3 i semifinalen, før han til slutt slo tsjekkiske David Drahoninsky i finalen.

Referanser

Eksterne lenker 
 IPC - Jeff Fabry
 London 2012 - Jeff Fabry

Bueskyttere fra USA
Deltakere for USA under Paralympiske sommerleker 2012
Paralympiske mestere for USA
Fødsler i 1973
Derek Drouin

Derek Drouin (født 6. mars 1990 i Sarnia i Ontario) er en canadisk friidrettsutøver som deltok i de olympiske leker 2012 i London.

Drouin vant en olympisk bronsemedalje i høydehopp under OL-2012 i London. Han kom på delt tredjeplass med et hopp på 2,29 meter sammen med Mutaz Essa Barshim fra Qater og Robert Grabarz fra Storbritannia. Ivan Ukhov fra Russland vant med 2,38 foran Erik Kynard, Jr. fra USA med 2,33.

Drouin vant gull i høydehopp under Samveldelekene 2014 i Glasgow.

Han tok gull under Sommer-OL 2016.

OL-medaljer 
  2012  London - Bronse i friidrett, høydehopp, menn  Canada

Referanser

Eksterne lenker 
 

Canadiske høydehoppere
Olympiske mestere for Canada
Olympiske bronsemedaljevinnere for Canada
Verdensmestere i friidrett
Medaljevinnere under Sommer-OL 2016
Deltakere for Canada under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2012
Deltakere for Canada under Sommer-OL 2012
Friidrettsutøvere under Sommer-OL 2012
Deltakere for Canada under VM i friidrett 2013
Deltakere for Canada under VM i friidrett 2015
Galerga

se systematisk inndeling

Galerga er en gruppe (slekt) av sommerfugler som tilhører familien smygere (Hesperiidae

Utbredelse 
Slekten er endemisk for Madagaskar.

Systematisk inndeling 
Noen klassifikasjoner plasserer disse artene i den ellers asiatiske slekten Arnetta.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Hesperiinae Latreille, 1807
 Slektsgruppen Erionotini Distant, 1886
 slekten Galerga Mabille, 1898 - 3 arter, Madagaskar
 Galerga ellipsis (Saalmüller, 1884)
 Galerga fito Evans, 1937
 Galerga hyposticta (Mabille, 1897)

Kilder 
 Brower, A.V.Z. & Warren, A. (2007) Galerga på Tree of life 
 Markku Savela's Lepidoptera and some other life forms: Sjekkliste over artene. Hentet 2.9. 2012.

Eksterne lenker 
 

Smygere
Dyr formelt beskrevet i 1898
Dyr formelt beskrevet av Jules Paul Mabille

en:Galerga
Christine Girard

Christine Girard (født 3. januar 1985 i Elliot Lake i Ontario) er en canadisk vektløfter som deltok i de olympiske leker 2008 i Beijing og 2012 i London.

Girard vant en olympisk bronsemedalje i vektløfting under OL-2012 i London. Hun kom på tredjeplass i vektklassen 63 kg for kvinner med 236 kg bak Maiya Maneza fra Kashakstan (245 kg) og Svetlana Tsarukajeva (237 kg) fra Russland.

Hun vant gull i vektløfting 63-kilosklassen i Panamerikanske leker 2011 i Guadalajara i Mexico.

OL-medaljer 
  2012  London - Bronse i vektløfting, 63 kg kvinner  Canada

Referanser

Eksterne lenker 
 

Canadiske vektløftere
Deltakere for Canada under Sommer-OL 2008
Vektløftere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Vektløftere under Sommer-OL 2012
Fødsler i 1985
Võ Thanh Tùng

Võ Thanh Tùng (født 26. juli 1985) er en vietnamesisk svømmer som deltok under de paralympiske sommerleker 2012 i London, Storbritannia.

Võ vant gull under de asiatiske para-lekene 2010 på herrenes 50m fri S5. Han var en av de vietnamesiske paralympiske 2012 utøvernes sterkeste utfordrere til en medalje som i så fall ville blitt nasjonens første i paralympiske leker noensinne. Hans plasseringer under London-lekene ble to sjetteplasser (50m rygg og på 100m fri), en syvendeplass (50m fri) samt en tiendeplass (50m butterfly).

Hans klassifisering i svømming er S5.

Referanser

Eksterne lenker 
  Profil på Internasjonale Paralympiske Komités biografisider på ipc.infostradasports.com
  Profil på London2012.com/Paralympics

Vietnamesiske svømmere
Deltakere for Vietnam under Paralympiske sommerleker 2012
Svømmere under Paralympiske sommerleker 2012
Fødsler i 1985
Personer fra Can Tho
Ibn Qayyim al-Jawziyyah

Muhammad ibn Abu Bakr (født 1292 i landsbyen Hauran, nær Damaskus i Syria, død 1350), også kjent som Ibn Qayyim («skolemesterens sønn») og Ibn Qayyim al-Jawziyyah («sønn av skolemesteren i (skolen) Jawziyyah»), var en sunniislamsk jurist (Faqīh), kommentator til Koranen, astronom, kjemiker, filosof, psykolog, vitenskapsmann og teolog. Hans verker er hovedsakelig fokusert på Faqīh og Hadithstudier, men han har også forfattet flere verker om menneskelig adferd og etikk.

Referanser

Imamer
Islamske lærde
Snackbar

En snackbar er et serveringssted hvor snacks, småretter og leskedrikker serveres over disk. Der er vanligvis ingen, eller få, sitteplasser for gjestene.

Serveringstilbudet i en snackbar varierer, men omfatter gjerne hurtigmat som pølse i brød, hamburger og pommes frites, men er mer begrenset enn et typisk gatekjøkken. Der selges også godteri, iskrem og brus, men i motsetning til en kiosk er det ikke vanlig med et bredt utvalg av aviser og tidsskrifter.

Den første kjente anvendelsen av ordet snackbar var i 1930.

Referanser

Bevertningssteder
Snacks
Hurtigmat
Engelske ord og uttrykk
Harpa Björnsdóttir

Harpa Björnsdóttir (født 13. juli 1955) er en islandsk kunstner, lærer og guide. 

Harpa bruker forskjellige materialer, og velger ofte først emne før hun beslutter seg for å arbeide med maling, vannfarver, skulptur, fotografi, grafikk eller tekst. Hun har hatt en rekke kunstutstillinger i og utenfor Island, og har også utgitt to diktsamlinger. De fleste museer i Island har verker av Harpa i deres samlinger.

Referanser

Eksterne lenker 
 LITHVÖRF, Harpa Björnsdóttir, youtube.com
 Harpa Björnsdóttir, artfacts.net
 Liste over verker

Islandske kunstnere
Fødsler i 1955
Fjellhamar stadion

Fjellhamar stadion er et av stadionene til Fjellhamar FK, som i tillegg disponerer Torshov kunstgress. Alle Fjellhamar FKs lag spiller vanligvis sine hjemmekamper på Fjellhamar stadion. Det har et dekke av kunstgress som ble ferdigstilt i 2006; tidligere var det grusdekke. Klubbhuset til Fjellhamar FK ligger i nær tilknytning til stadion, på den ene langsiden. Adressen er Haneborgveien 83.

Eksterne lenker 
 
  Fjellhamar stadion på www.spox.com/de/daten/

Fotballstadioner i Norge
Idrettsanlegg i Viken
Sport i Lørenskog
Byggverk i Lørenskog
Den føderale sikkerhetstjeneste

Den føderale sikkerhetstjeneste (russisk: Federalnaja Sluzjba Okhrany (FSO), kyrillisk: Федеральная служба охраны, er en russisk paramilitær politistyrke med ansvar for å beskytte landets statsledelse, herunder Russlands president, samt visse føderale eiendommer. FSO ble etablert 27. mai 1996, men har sin historie tilbake til det sovjetiske KGBs niende direktorat.

FSO har mellom 20 000 og 30 000 uniformerte tjenestemenn, og i tillegg flere tusen sivilkledde tjenestemenn. En egen avdeling, Kreml-regimentet, ivaretar sikkerheten i Kreml og sørger for seremoniell støtte ved høytidelige begivenheter. FSO har vide fullmakter til å utføre overvåkning, ransaking og pågripelser, og kan instruere andre føderale myndigheter.

Eksterne lenker
 

Russiske myndigheter
Paramilitære organisasjoner
Glencore

Glencore (, ) er et sveitsisk, multinasjonalt råvarehandelsselskap med hovedkontor i Baar, Sveits. Selskapet er verdens største råvarehandelsselskap, med en markedsverdi på rundt 240 milliarder kroner og en omsetning på 186 milliarder amerikanske dollar i 2011. I 2012 kontrollerte Glencore over 60 % av den internasjonale sinkhandelen, 50 % av kobberhandelen, 9 % av kornhandelen og 3 % av oljehandelen.

Selskapet har produksjonsvirksomhet rundt om i verden, og leverer metaller, mineraler, råolje, oljeprodukter, kull, naturgass og jordbruksprodukter til internasjonale kunder. Selskapet ble dannet i 1974 som Marc Rich & Co AG, og ble til Glencore i 1993 etter en management buyout. Grunnleggeren Mark Rich sto lenge på FBIs liste over ettersøkte på grunn av påståtte skatteunndragelser og ulovlig handel med Iran.

Glencore holdt lenge en svært anonym profil med minimalt innsyn, og ble børsnotert først i mai 2011, da på London Stock Exchange. Hovedmålet med børsnoteringen skal ha vært å åpne for en sammenslåing med gruveselskapet Xstrata, som også har hovedkontor i Sveits. Sammenslåingen har blitt møtt med skepsis av flere av Xstratas eiere, blant annet Qatar Holding og Statens pensjonsfond utland. I en plan for sammenslåingen presentert i mai 2012, ble det tilbudt 2,8 Glencore-aksjer per Xstrata-aksje. Qatar Holding krevde en økning til 3,25, og i september økte Glencore tilbudet til 3,05.

Glencore driver to industribedrifter i Norge: Glencore Nikkelverk i Kristiansand (500 ansatte), tidligere eid av Xstrata, og Glencore Manganese Norway i Mo i Rana (99 ansatte), kjøpt fra det brasilianske gruveselskapet Vale i 2012.

Referanser

Eksterne lenker 
 

Selskaper etablert i 1974
Råvaremarked
Gruveselskaper
Sveitsiske industriselskaper
Liu Xiang (forfatter)

Liu Xiang (; født Liu Gengsheng (劉更生), stilnavn: Zizheng (子政) født 77 f.Kr. i Xuzhou i Kina; død 6 f.Kr.) var en foratter fra Handynastiets tid i Kina. Han var en slektning av Liu Bang, dynastiets grunnlegger.  

Liu Xiang tillegges fordatterskapet av Zhanguo Ce, som er en av de viktigste kilder for De stridende rikers tids historie. Han var første bearbeider av Shanhaijing (山海經) og noen andre konfucianske klassikere, som  Shuo Yuan (説苑) og Lienü Zhuan (列女傳).

Liu Xiang var keiserlig bibliotekar. Han sønn Liu Xin var en berømt astronom.

Litteratur 
 Fei, Zhengang: Liu Xiang. i: Encyclopedia of China (Philosophy Edition), 1. opplag

Kinesiske forfattere
Bibliotekarer
Personer fra Xuzhou
Fødsler i 77 f.Kr.
Dødsfall i 6 f.Kr.
Ryan Cochrane

Ryan Andrew Cochrane (født 29. oktober 1988 i Victoria i Britisk Columbia) er en canadisk svømmer som deltok i de olympiske leker 2008 i Beijing og 2012 i London

Cochrane vant en olympisk sølvmedalje i svømming under OL-2012 i London. Han kom på andreplass på 1500 meter fri for menn bak Sun Yang fra Kina som vant med tiden 14.31,02 som var ny verdensrekord.

Fire år tidligere, under OL-2008 i Beijing kom han på tredjeplass på 1500 meter fri for menn bak Oussama Mellouli fra Tunisia og Grant Hackett fra Australia.

OL-medaljer 
  2012  London -  Sølv i svømming, 1500 m fri, menn  Canada
  2008  Beijing -  Bronse i svømming, 1500 m fri, menn  Canada

Eksterne lenker 
 

Canadiske svømmere
Medaljevinnere under Sommer-OL 2008
Deltakere for Canada under Sommer-OL 2008
Svømmere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Svømmere under Sommer-OL 2012
Deltakere for Canada under Sommer-OL 2016
Svømmere under Sommer-OL 2016
Fødsler i 1988
Deltakere for Canada under Panamerikanske leker 2015
Svømmere under Panamerikanske leker 2015
Olympiske medaljevinnere i svømming
Bård Finne

Bård Finne (født 13. februar 1995) er en norsk fotballspiller som spiller for .

Han er født i Bergen, hvor han spilte for lokale lag som Trane og Nymark. I 2012 signerte han proffkontrakt med SK Brann, og spilte 26 kamper i Eliteserien i 2012 og 2013, før han i 2014 meldte overgang til tyske 1. FC Köln. Finne ble i klubben i to år, før han i januar 2016 meldte overgang til 1. FC Heidenheim grunnet lite spilletid. I januar 2017 forlot han Tyskland og signerte for Vålerenga for å hjelpe dem i bunnstriden av Eliteserien. Debuten fikk han den 3. april 2017 i en 1–0 seier over Viking, hvor Finne ble matchvinner etter å ha scoret kampens eneste mål.

Referanser

Eksterne lenker 
 
 Profil på Brann.no
 Alt om fotball
 Profil på bundesliga.com

Norske fotballspillere
Fotballspillere for SK Brann
Fotballspillere for 1. FC Köln
Fotballspillere for 1. FC Heidenheim
Fotballspillere for Vålerenga Fotball
Fotballspillere for SønderjyskE
Norske fotballspillere i Tyskland
Norske fotballspillere i Danmark
Personer fra Bergen kommune
Fødsler i 1995
Hongkongbørsen

Hongkongbørsen (tradisjonell kinesisk: 香港交易所, eller 港交所, engelsk: Hong Kong Stock Exchange, HKEX) er en børs i Hongkong. Børsen er den tredje største i Asia, etter Tokyobørsen og Shanghaibørsen. Den ble grunnlagt i 1891 og eies av Hong Kong Exchanges and Clearing.

Eksterne lenker 
 

Hongkong
Børser
Etableringer i 1891
Hongkongs økonomi
VDM Verlag Dr. Müller

VDM Verlag Dr. Müller er et tysk forlag som er en del av VDM Publishing Group. Forlaget spesialiserer seg på å utgi Wikipedias artikler i bokform samt på å publisere masteroppgaver og andre akademiske oppgaver og arbeider i bokform. Forlaget bruker ikke fagfellevurdering og bøkene gjennomgår ikke redaksjonell behandling. Bokproduksjonen baserer seg på print-on-demand-teknologi. Forlaget sender ut store antall e-poster der de tilbyr seg å utgi slike arbeider og har blitt kritisert for å gi ellers ikke publiseringsverdige forfattere et skinn av en akademisk publiseringshistorikk og for å ikke opplyse tydelig nok om at mye av innholdet er hentet fra Wikipedia.

Forlaget har et stort antall imprintnavn og de samme personene er gjerne ført opp som redaktører for inntil flere hundre tusen bøker bestående utelukkende av innhold fra Wikipedia. Noen av imprintnavnene er Alphascript, Betascript, Fastbook Publishing og Doyen Verlag.

Forretningsmodell 
VDM Verlag Dr. Müller baserer seg på en forretningsmodell hvor de søker på internett etter akademiske forfattere og inviterer dem via e-post til å sende inn manuskript. E-poster sendes ut til tusenvis av personer som har skrevet et arbeid for en mastergrad eller doktorgrad. Bøkene de publiserer er ikke fagfellevurderte og har ikke gjennomgått noen form for kvalitetskontroll eller redaksjonell bearbeiding.

VDM Publishing group har hovedsete i Saarbrücken, Tyskland, og kontorer i Argentina, Latvia, Mauritius og Moldova.

Imprintnavn
VDM Verlag Dr. Müller bruker en lang rekke imprintnavn til å utgi «bøker» med innhold fra Wikipedia. De samme personene er gjerne ført opp som redaktører for store mengder titler.

Status i Norsk vitenskapsindeks
Forlaget var fra 2008 til 2010 registrert som en vitenskapelig publiseringskanal på nivå 1 i Norsk vitenskapsindeks. Et av kravene for slik registrering, og som regel for å regnes som vitenskapelig i vitenskapssamfunnet, er at forlaget har fagfellevurdering og at publikasjoner ellers gjennomgår normal redaksjonell behandling, krav som VDM Verlag aldri har oppfylt. Publiseringsutvalget i Universitets- og høgskolerådet vedtok i august 2010, etter å ha fått en rekke bekymringsmeldinger om forlaget, å nedjustere forlaget til nivå 0 (ikke-tellende) med virkning fra 1. januar 2011 på bakgrunn av "manglende rutiner for fagfellevurdering", og forlaget er etter dette ikke lenger anerkjent som en vitenskapelig publiseringskanal i Norsk vitenskapsindeks.

Referanser

Eksterne lenker
 
 Die grosse Geldmacherei mit Diplomarbeiten, Tages-Anzeiger, 09.11. 2009
 VDM-VERLAG Die akademische Müllhalde, Zeit Online, 15.12. 2012
 Dubiose Online-Lexika: Der große Wikinepp, Süddeutsche Zeitung

Røvertidsskrifter og røverforlag
Tyske forlag
Ma Yize

Ma Yize (født ca. 910 i Kina, død 1005) var en ledende kinesisk astronom og astrolog og ansvarlig for det keiserlige observatorium i Songdynastiets tid i Kina. Han var muslim, og nedstammet fra foreldre som antagelig kom fra Jemen eller deromkring.

I 961 ble han utnevnt av keiser Taizu av Song til leder av det keiserlige observatorium. Han assiserte Wang Chuna med kompilasjonen av en rekke viktige astronomiske verker, som blant annet Yingtianli (ferdigstilt 963).

Eksterne lenker
 Al-Battani, (858?-929) and Ma Yize (910?-1005)

Kinesiske astronomer
Astrologer
Gylfi Sigurðsson

Gylfi Þór Sigurðsson (født 8. september 1989) er en islandsk fotballspiller som fra den 30. juni 2022 er klubbløs.

Han har tidligere spilt for blant annet Reading, 1899 Hoffenheim, Swansea City og Tottenham. Sigurðsson spiller vanligvis offensiv midtbane.

Personlig liv 
I juli 2021 ble en Premier League-fotballspiller arrestert «på grunn av mistanke om seksuallovbrudd» og ble kausjonert mens etterforskningen fortsatte, uttalte Greater Manchester Police uten å navngi spilleren. 19. juli uttalte Everton at de «suspenderte en førstelagsspiller i påvente av en politietterforskning», men bekreftet ikke om det var den samme spilleren som ble arrestert av Greater Manchester Police. 20. juli 2021 rapporterte det islandske nyhetsnettstedet mbl.is at spilleren som ble arrestert for påståtte seksuallovbrudd var Sigurðsson.

Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Referanser

Eksterne lenker 
 

Gylfi Sigurdsson
Spillere i Fotball-EM 2016
Spillere i Fotball-VM 2018
Fotballspillere for Breiðablik UBK
Fotballspillere for Reading FC
Fotballspillere for Shrewsbury Town FC
Fotballspillere for Crewe Alexandra FC
Fotballspillere for TSG 1899 Hoffenheim
Fotballspillere for Swansea City AFC
Fotballspillere for Tottenham Hotspur FC
Fotballspillere for Everton FC
Fødsler i 1989
Bjørnerød viltlokk

Bjørnerød viltlokk er en to-løps motorveitunnel på E18 i nærheten av Fokserød i Sandefjord kommune i Vestfold. Tunnelen har to kjørefelt i hvert løp, og åpnet offisielt 4. juli 2014 som en del av motorveistrekningen Gulli–Langåker.

Se også 
 Veitunneler i Norge
 Undersjøiske veitunneler i Norge

Referanser 

Tunneler på E18 (Norge)
Veitunneler i Vestfold og Telemark
Veier i Sandefjord
2014 i Norge
Tunneler åpnet i 2014
Noreviktunnelen

Noreviktunnelen er en 2600 meter lang tunnel ved Torvund på Europavei 39 i Høyanger kommune i Vestland. Byggingen ble påbegynt i 2009 og tunnelen åpnet 10. desember 2012. Den er bygget etter vegnormalen T8,5, dvs. at den har et tverrsnitt på 8,5 meter.

Se også 
Veitunneler i Norge

Referanser

Tunneler på E39
Veitunneler i Vestland
Veier i Høyanger
2012 i Norge
Tunneler åpnet i 2012